૧૯૪૭ના અખંડ ભારતના દુ:ખદ ભાગલાના સમય સુધીમાં, તેઓએ લગભગ ૨૨ ફિલ્મોમાં વિલન તરીકે અભિનય કર્યો.તારીખ - ૧૪ ઑગસ્ટ ૧૯૪૭ ના રોજ,તેઓ લાહોર ત્યજીને મુંબઈ આવી ગયા,પરંતુ અહી દુર્ભાગ્ય તેમની રાહ જોતું હતું,સંઘર્ષના દિવસો શરુ થયા,હાથખર્ચી ખૂટવા આવી, તેવામાં એક દિવસ,સુપ્રસિધ્ધ લેખક શ્રીસાદત હુસેન મન્ટો અને એક્ટર શ્રીશ્યામ ના પ્રયત્નથી,શ્રીપ્રાણસાહેબને ૧૯૪૮માં બોમ્બે ટૉકિઝની ફિલ્મ `ઝીદ્દી`માં,શ્રીદેવઆનંદ,કામિનીકૌશલ સાથે રૉલ મળ્યો.ત્યારબાદ તો એક અઠવાડીયાના ગાળામાં જ બીજી ત્રણ ફિલ્મો `ગૄહસ્થી`,`અપરાધી`,`પૂતલી` સાઈન કરી.તેઓની અન્ય નોંધપાત્ર ફિલ્મોમાં, `હલાકુ` (૧૯૫૬),`જીસ દેશમેં ગંગા બહેતી હૈ` (૧૯૬૦) `વિક્ટોરિયા નં.૨૦૩` (૧૯૭૨) ,`ઉપકાર`(૧૯૬૭),`પુરબ ઔર પશ્ચિમ` ,`ઝંઝીર` (૧૯૭૩), `અમર અકબર ઍન્થોની` (૧૯૭૭),અને અન્ય ગણાય નહીં તેટલી સફળ ફિલ્મો છે.